Il-bniedem mingħajr Alla Għall-mexxej tal-kor. Fuq "Maħalat". Maskil. Ta' David. Jgħid l-iblah f'qalbu: "M'hemmx Alla!" Tħassru l-bnedmin, għamlu ħwejjeġ ta' min jistmellhom; m'hemm ħadd li jagħmel is-sewwa. Alla mis-sema jittawwal fuq il-bnedmin, biex jara jekk hemmx min hu għaqli, min ifittex lil Alla. Ilkoll intilfu, ilkoll flimkien tħażżnu; ħadd ma jagħmel is-sewwa, anqas biss wieħed. Ma jintebħux dawk kollha li jagħmlu l-ħażen, dawk li qatt ma jsejħu lil Alla? li jaħtfu l-poplu tiegħi kif wieħed jaħtaf il-ħobż, u lil Alla ma jsejħux? Biża' kbir waqa' fuqhom, bla ma kellhom għalfejn; għax Alla kissrilhom għadamhom lil dawk li dawruk; tħawdu, għax Alla telaqhom. Min iġib minn Sijon il-ħelsien ta' Iżrael? Meta jerġa' jqajjem Alla l-poplu tiegħu, jifraħ Ġakobb, jithenna Iżrael.